Thomas Glynn (Glynllifon)

Bonheddwr, gwleidydd a botanegydd o Gymru oedd Thomas Glynn (c.1596–1647). Mab hynaf Syr William Glynn a'i wraig Jane Griffith - y plentyn hynaf o chwe brawd a phedair chwaer yn y cartref ym Mhlas Glynllifon, Sir Gaernarfon. Yn ystod ei gyfnod adeiladwyd y Plas Newydd bresennol yng Nglynllifon. Llenwodd nifer o swyddi gweinyddol yn Sir Gaernarfon gan gynnwys swydd Ddirprwy Raglaw (1620-42) ac Ynad Heddwch (1621-1647). Bu’n Aelod Seneddol ar sawl achlysur Yn frenhinwr anfoddog, bu’n gefn i’r Brenin yn Rhyfel Cartref Lloegr nes iddo droi at y Senedd yn 1646 a’i apwyntio’n gwnstabl castell Caernarfon.  Bu ganddo ddiddordeb arbennig mewn planhigion gwyllt ei ardal. Mae’n debyg mai Thomas Glynn yw’r Cymro cyntaf y gwyddys amdano yn mynd ati i hel enghreifftiau o blanhigion cynhenid a’u cofnodi mewn modd ffurfiol. Bu’n llythyru a Thomas Johnson (m. 1644), golygydd pwysig (1633) Herball John Gerard, ac un o fotanegwyr pwysicaf Lloegr. Bu Johnson yn lletya yng Nglynllifon yn ystod ei daith ddylanwadol i Ogledd Cymru ym mis Awst 1639. Bu Thomas Glynn a Thomas Johnson yn gymdeithion am beth o’r daith hono. Thomas Glynn oedd un o’r cyntaf i ddarganfod y planhigyn Achillea maritima neu Edafeddog y môr, a hynny ger Dinas Dinlle.

 Llyfryddiaeth 
 Glyn Roberts, "The Glynnes and the Wynns of Glynllifon", Trafodion Cym. Hanes Sir Gaernarfon, 8  (1948), 28

 William Gilbert Williams ac Arthur Herbert Dodd (1953), "GLYN (TEULU), Glynllifon, Sir Gaernarfon", Y Bywgraffiadur Cymreig

 Cyfeiriadau 

Categori:Aelodau Senedd Lloegr (cyn-1707)
Categori:Genedigaethau'r 1590au
Categori:Marwolaethau 1647